ચોરીના બનાવ અંગે દિપવન પાર્ક (૧૫૦ ફૂટ રોડ) માં રહેતા વાલજીભાઇ રણછોડભાઇ આંબલીયાએ નોંધાવેલી ફરિયાદ મુજબ, મહિકામાં રઘુનંદન સોસાયટી પાછળ વાડીમાં એક રૂમમાંઆંબલીયા પરિવારના ૧૫ થી વધુ પરિવારના બ્રહ્માણી માતાજીનો મઢ છે. રવિવારે નિત્યક્રમ મુજબ પોતે મઢમાં દિવા-બત્તી કરવા ગયા હતા ત્યારે મઢના રૂમના તાળા તૂટેલા હતા. અંદર જઇને તપાસ કરતા માતાજીને ચઢાવેલી સોનાની સાડાતેર તોલા વજનની માળા તથા આશરે ૪૦૦ ગ્રામ વજનના ચાંદીના આભૂષણ (કડું, માળા), રૂપિયા બે હજારનું પરચુરણ તેમજ લોખંડનો કબાટ ગાયબ હતા.